ભલે ત્યારે, એ ન બદલાઈ શકે તો કોઈ વાંધો નથી. હું પણ નથી બદલાવાનો ! અને હું તો મારા જેવા દરેકને કહું છું, કે એમના જેવા નિષ્ઠુર બની જવા કરતાં થોડીક એકલતા ભોગવી લઈને પણ પોતાના હૃદયની કુંણપ જાળવી જ રાખજો ! અને આજની મારી એક નવી શરૂઆત – આ ડાયરી સાથે ! આજથી હોમસીકનેસ, ડિપ્રેશન બધાની એક, બે, ને સાડી ત્રણ કરીને જ જીવવું છે ! આજથી આ મહાનગરને બતાવી જ દેવું છે કે ‘તું દુઃખી ન થઈશ, આ પથ્થરોના ઢગલા વચ્ચે પણ એક માણસ – હું – તો છે જ !’